ডিমৌৰ "চনাপুৰ সামাজিক উন্নয়ন সমিতি" চনাপুৰ ফাউণ্ডেইশ্যনৰ উদ্যোগত আৰু ডিমৌবাসী ৰাইজৰ সহযোগত অহা ২৬, ২৭, ২৮ আৰু ২৯ জুলাইত ডিমৌ ৰাজহুৱা খেলপথাৰত সদৌ অসম ভিত্তিত ঝুমুই বা ঝুমই নৃত্যৰ প্ৰতিযোগিতা অনুষ্ঠিত কৰিবলৈ লোৱা হৈছে।
চাৰিদিনীয়া কাৰ্য্যসূচীৰে ডিমৌ ৰাজহুৱা খেলপথাৰ আৰু ডিমৌ ৰাজহুৱা ভৱনত এই প্ৰতিযোগিতাৰ কাৰ্য্যসূচীসমূহ ৰূপায়ণ কৰা হ'ব। আয়োজকে জনোৱামতে, ২৬ জুলাইৰ পুৱা ১০.৩০ বজাত প্ৰতিযোগিতাৰ উদ্বোধন কৰা হ'ব।
২৯ জুলাইৰ পুৱা ৯.৩০ বজাত কিশোৰ-কিশোৰী দলৰ ঝুমইৰ নৃত্য প্ৰতিযোগিতা আৰম্ভ হ'ব। আবেলিলৈ মুকলি সভা আৰু বঁটা বিতৰণী সভা আৰু সন্ধিয়া সাত বজাত সাংস্কৃতিক সন্ধিয়া অনুষ্ঠিত কৰা হ'ব।
আয়োজকসকলে জনোৱা মতে, সদৌ অসম ভিত্তিৰ এই ঝুমইৰ নৃত্য প্ৰতিযোগিতাৰ প্ৰথম বিজয়ী দলটোক এক লাখ টকা, দ্বিতীয় বিজয়ী দলটোক পঞ্চাচ হাজাৰ টকা আৰু তৃতীয় দলক নগদ ত্ৰিচ হাজাৰ টকাৰে পুৰস্কৃত কৰা হ'ব।
উল্লেখযোগ্য যে অসমীয়া জাতি গঠন প্ৰক্ৰিয়াত অসমীয়া সংস্কৃতিলৈ বিশেষ অৱদান আগ বঢ়াইছে চাহ জনগোষ্ঠী বা চাহ বাগিচাৰ কৰ্মী হিচাপে প্ৰায় দুশ বছৰৰ পূৰ্বে অসমলৈ অহা আদিবাসী লোকসকলে।
বৰ্তমান চাহ জনগোষ্ঠী বুলি পৰিচিত এই লোকসমাজৰ ঝুমইৰ নৃত্য-গীত হৈ পৰিছে অসমীয়া সংস্কৃতিৰ অন্যতম অংগ। অসমীয়া সংস্কৃতিৰ বৰপেৰাত ঝুমই বা ঝুমুৰে এক উচ্চ আসন অধিকাৰ কৰি আহিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
